Stesen MRT Cochrane

Stesen MRT Cochrane ialah stesen transit aliran massa (MRT) di tenggara Kuala Lumpur, Malaysia . Stesen ini adalah salah satu stesen dalam Laluan Sungai Buloh-Kajang. Stesen ini dinamakan sempena Jalan Cochrane yang terletak di utara stesen. Stesen ini dibuka pada 16 Julai 2017 di bawah pembukaan Fasa 2 laluan ini. Ciri-ciri Stesen Lokasi Stesen ini terletak di Cheras, Kuala Lumpur di sebelah barat laut persimpangan Jalan Cochrane dan Jalan Shelley. Stesen ini disambungkan dengan dua pusat membeli-belah iaitu pusat membeli-belah MyTown (yang juga menempatkan IKEA Cheras) terletak kira-kira 100m utara stesen dan Sunway Velocity Mall terletak kira-kira 500m selatan stesen. Selain itu, mercu tanda lain sekitar stesen adalah ibu pejabat St. John Ambulans Malaysia, PPR Laksamana, SK Convent Jalan Peel (M), SMK Cochrane, SK Cochrane Perkasa dan Gereja Katolik The Sacred Heart of Jesus (1960). Pelan stesen Stesen ini adalah stesen bawah tanah dengan empat tingkat: aras tanah, aras legar atas, aras legar bawah dan aras platform. Stesen ini mempunyai satu platform tengah di bawah ruang legar untuk perkhidmatan Laluan Sungai Buloh-Kajang. Terdapat kemudahan bagi Orang Kurang Upaya (OKU) seperti tanjakan, blok sentuh di lantai, tandas mesra OKU, butang lif rendah untuk pengguna kerusi roda, braille di butang lif dan kaunter rendah untuk pengguna kerusi roda. Reka Bentuk Dalaman Sama dengan stesen-stesen MRT bawah tanah yang lain, bangunan pintu stesen diinspirasikan dripada kristal kuarza yang boleh dijumpai di the permatang kuarza Bukit Tabur di Gombak, Selangor. Untuk bahagian dalam stesen-stesen MRT Laluan Sungai Buloh-Kajang, stesen Muzium Negara telah diberi tema "Kehidupan Bandar". Perkhidmatan bas Bas RapidKL laluan T352, T400, T401 dan 420 berkhidmat di stesen ini. Galeri Stesen Pintu stesen Sambungan MyTown Sambungan Sunway Velocity Rujukan